
II. OSNOVNA  ŠKOLA ČAKOVEC  proračunski je korisnik jedinice lokalne uprave i samouprave, Grada Čakovca.

Opći dio godišnjeg izvješća o izvršenju financijskog plana za 2026. godinu  sastoji se od

A) Sažetka računa prihoda  i rashoda

Prihodi poslovanja iznose 1.023.098,69 eura što je 33,89 % u odnosu na financijski plan. Iz proračuna grada za redovno poslovanje isplaćeno je 139.395,35 eura, ,te za EU projekte 25.769,38 eura. Ukupan rezultat poslovanja na datum 30.06.2026 iznosi 115.425,78 eura. 

U Financijskom planu planiran je manjak u iznosu od 123.434,32  eura , a ostvaren je manjak od 115.425,78 eura. Manjak je planiran zbog evidentiranja rashoda za plaće za tekuće razdoblje, koji su knjiženi u skladu s propisanim računovodstvenim načelima, što utječe na iskazani rezultat poslovanja. Navedeni manjak predstavlja računovodstveni učinak knjiženja plaća za tekuće razdoblje te ne odražava stvarni manjak novčanih sredstava.

Nakon evidentiranja svih poslovnih promjena  te izvršene korekcije rezultata na dan 30. 06. 2026. ostvaren je manjak prihoda poslovanja u iznosu od 115.425,78  eura.




B)  Sažetak računa financiranja

Škola nema zaduživanja te u tom dijelu nema podataka

C) RAČUN PRIHODA  I RASHODA PO EKONOMSKOJ KLASIFIKACIJI

Ukupni prihodi poslovanja iznose 1.023.098,69 eura, a sastoje se od:


1. Podskupina 636 - prihodi od pomoći iz državnog proračuna i iznosu 846.663,47 eura. 
2. Prihodi iz državnog proračuna se ostvaruju za:
- plaće i materijalna prava radnika
- prehranu učenika 
- prihodi za  udžbenike,   rad  ŽSV i nabavu lektire , higijenske potrepštine,pedagoška sredstva -MZO

3. Odjeljak 639 - prijenosi između  proračunskih korisnika – u iznosi od 25.768,38  ostvareni su prihodi od  Grada Čakovca za financiranje  projekta po i prihodi za pomoćnike u nastavi. Iznos je  u okvirima planiranog,  a od  2024. godine na tom računu iskazujemo sredstva primljena za pomoćnike u nastavi.

4. Odjeljak 6526 - Prihodi po posebnim propisima odnosno namjenski prihodi i iznosu od 31.733,80  što je manje  u odnosu na planirano. Namjenski prihodi se odnose se na sufinanciranje produženog boravka od strane roditelja.


5. Odjeljak 661 Vlastiti prihodi su ostvareni od prodaje starog papira, iznajmljivanjem dvorane i uplate radnika za prehranu. Prihodi su manji u odnosu na planirano.

6. Odjeljak 671 iskazani su prihodi iz nadležnog proračuna odnosno  Grada Čakovca. Prihodi  su 50,51 % veći u odnosu na ostvareno prethodne godine, a 45,46 %  manji  u odnosu na planirano.  Do povećanja je došlo  zbog rasta plaća  zaposlenih u produženom boravku i povećanja iznosa za materijalne rashode.

Rashodi poslovanja  su ostvareni u odnosu na planirane i veći su u  odnosu na prethodnu godinu, razlog povećanja je već spomenuti rast plaća i povećanja cijena na tržištu zbog inflacije.

1. Podskupina 31 – rashodi za zaposlene iznose 858.015,89 eura, manji u odnosu na prethodnu godinu Rashodi za plaće planirani su u manjem iznosu u odnosu na prethodnu godinu zbog usklađenja planiranih sredstava sa stvarnim potrebama poslovanja. Smanjenje je rezultat promjena u broju zaposlenih i opsegu rada u odnosu na prethodno razdoblje te racionalnijeg planiranja sredstava za plaće. U iznosu od 858.015,89 eura sadržane su redovne plaće, plaće za prekovremeni radi, posebne uvjete, ostale rashode za zaposlene (materijalna prava radnika u skladu s kolektivnim ugovorom) i doprinos za zdravstveno osiguranje koji se obračunava  16,5% na bruto plaće.

2. Podskupina 32 – materijalni rashodi sastoje se od:
- naknade troškova zaposlenima za službena putovanja, naknada za  prijevoz na rad i s rada, naknada za stručno usavršavanje i ostale naknade troškova zaposlenima .
- rashodi za materijal i energiju su u okviru planiranih, a u odnosu na 2024. su veći  što je rezultat povećanja cijena i nekih potreba škole.
- rashodi za usluge su u okviru planiranih, a manji su u odnosu na prethodnu godine.
Najveće odstupanje je kod usluga za tekuće i investicijsko održavanje  jer  neka postrojenja imaju periodično ispitivanje svake dvije godine, a nije ih bilo 2024. godina.
· Ostali  nespomenuti rashodi poslovanja su veći od planiranih i to na računu 3299 na kojem su iskazani  izdaci koji se financiraju od učeničkih uplata (osiguranje učenika, mat liga, Klokan bez  granica, ulaznice za  posjete kazalištu, Hrvatski Zavod za zdravstveno osiguranje)
3. Skupina 34 - Financijski rashodi  sastoje se od naknade za platni promet čijom smo naknadom zatvorili trenutni podračun škole, zbog prelaska na riznicu.

4. Skupina 37 – naknade građanima i kućanstvima – iskazani su izdaci naknade za nabava udžbenika radnog karaktera.


5. Razred 4 – skupina 42 – nabavljana je oprema za potrebe škole

· Knjige za knjižnicu su kupljene iz namjenskih sredstava koja smo primili iz državnog proračun 


OBRAZLOŽENJE POSEBNOG DIJELA IZVJEŠĆA O IZVRŠENJU   FINANCIJSKOG PLANA ZA 2026. GODINU


PROGRAM 1024 – Decentralizirane funkcije - osnovno školstvo
Cilj programa: 
Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškole i školske ustanove



	Pokazatelj rezultata
	Jedinica
	Polazna vrijednost
	Ciljana vrijednost 2026
	Ostvarena vrijednost 2026

	Broj novoizgrađenih objekata odgojno-obrazovnih ustanova
	Broj
	0
	1
	1



Materijalni i financijski rashodi – sredstva za tu aktivnost ostvarujemo iz nadležnog proračuna odnosno izvora 11, a sastoji se od materijalnih rashoda koji omogućuju redovito funkcioniranje škole, a u izvještajnom razdoblju je ostvareno 100 %  planiranih rashoda za 2026. godinu.

PROGRAM 1035 - PLAN RASHODA I IZDATAKA OSNOVNIH ŠKOLA 
Cilj programa: 
Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškole i školske ustanove



	Pokazatelj rezultata
	Jedinica
	Polazna vrijednost
	Ciljana vrijednost 2026
	Ostvarena vrijednost 2026

	Broj novoizgrađenih objekata odgojno-obrazovnih ustanova
	Broj
	0
	1
	1



Produženi boravak – rashodi za  boravak djece u programu produženog boravka koji je organiziran u osnovnim školama na području Grada Čakovca. Obuhvaća rashode za  plaće zaposlenika i materijalne rashode. Ostvareni rashodi iz izvora 11 obuhvaćaju veći dio od ukupno planiranih rashoda za 2026,  te smo veći dio rashoda podmirili  iz izvora 11, a manji dio izvorom 43.
Programi školstva - odnosi na rashode koji povećavaju minimalni standard, a rashodima se financira terenska nastava, osiguranje učenika, ispiti, održivača sportske dvorane , tehničku podršku za e škole i dr..

Osnovne škole – rashodi za plaće i ostala materijalna prava - financiraju se plaće učitelja i stručnih suradnika. Novac osigurava Ministarstvo znanosti i obrazovanja. Rashodi za zaposlene na računu 31  ostvareni su 94,11 % od ukupno planiranih sredstava. Sukladno Zakonu o proračunu, namjenski prihodi mogu se izvršavati iznad planiranog iznosa, a do visine uplaćenih odnosno prenesenih sredstava (posljedica povećanja plaća i materijalnih prava).

Projekt „Pomoćnici u nastavi VIII 2025./2026.“ – ostvarenim rashodima financira se dio pomagača u nastavi, odnosno komunikacijskih posrednika angažiranih u osnovnim školama kojima je Grad Čakovec osnivač. Najveći dio sredstava osiguran je preko projekta. 

Pomoćnici u nastavi na teret Grada – sredstva za plaće, materijalna prava i naknadu troškova prehrane pomoćnika u nastavi odnosno komunikacijskog posrednika koji nisu obuhvaćeni projektom ili im primanja nisu osigurana putem udruga. Sukladno Zakonu o proračunu, namjenski prihodi mogu se izvršavati iznad planiranog iznosa, a do visine uplaćenih odnosno prenesenih sredstava.

Projekt „Pomoćnici u nastavi VIII 2026./2027.“ - isplaćena sredstva za osiguravanje pomoćnika u nastavi odnosno komunikacijskih posrednika za djecu s valjanim rješenjima koja pohađaju osnovne škole kojima je Grad Čakovec osnivač, u školskoj godini 2024./2025. Sukladno Zakonu o proračunu, namjenski prihodi mogu se izvršavati iznad planiranog iznosa , a do visine uplaćenih odnosno prenesenih sredstava.

Građanski odgoj – Program Građanskog odgoja i obrazovanja otvara mogućnost djeci da nauče stvari koje često nisu dio propisanog kurikuluma u sustavu odgoja i obrazovanja, a za koje se smatra da će im biti jako korisne u životu koji ih očekuje i izvan obrazovnog sustava. Ciljane skupine su učenici viših razreda osnovnih škola od petog do osmog razreda. Kroz program se potiče nenasilje, tolerancija i solidarnost te kod učenika razvija ljudske vrijednosti koje se temelje na prihvaćanju i uključivanju različitosti te poštivanju ljudskih prava, kao i na razumijevanju života u građanskom društvu.

Prehrana učenika – državni proračun – troškove prehrane učenika  financira državni proračun, u iznosu od 1,33 eura po obroku. Sukladno Zakonu o proračunu, namjenski prihodi mogu se izvršavati iznad planiranog iznosa , a do visine uplaćenih odnosno prenesenih sredstava.






3. POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA

1. Škola nije imala zaduživanja na domaćem i stranom tržištu

2. Izvještaj  o korištenju sredstava  fondova  EU

Tijekom 2026. godine Škola je koristila sredstva EU za pomoćnike u nastavi 

	EU fond
I
	Prihodi
2025
	Rashodi
2025.
	Prihodi
2026.
	Rashodi
2026
	Ukupna vrijednost projekta
	

	Eu fin 2 - ESF+

	53.309,87
	53.309,87
	25.769,38
	25.769,38
	25769,38
	



3. Škola nije davala zajmove te nema ni potraživanja za dane zajmove

